paragraph_text: Lakeith Lee Stanfield (12. kolovoza 1991.) američki je glumac i reper. Glumački debi ostvario je 2013. godine u filmu Short Term 12 za koji je bio nominiran za nagradu Independent Spirit. Godinu dana potom nastupio je u akcijskom hororu Pročišćenje: Anarhija te u biografskom filmu o Martinu Lutheru Kingu naslova Selma u kojem je glumio aktivista za građanska prava Jimmieja Leeja Jacksona. Godine 2015. Stanfield je nastupio u kriminalističkoj komediji Droga te u biografskom filmu o hip-hop glazbenoj skupini N.W.A. Straight Outta Compton u kojem je glumio Snoop Dogga. Godine 2016. pojavio se u biografskom filmu Snowden redatelja Olivera Stonea te u humoristično-dramskoj televizijskoj seriji Atlanta. Sljedeće godine nastupio je u kritički hvaljenom hororu Bježi<ref> te u trileru Death Note.